Jyske Efterretninger, 1811-06-02
Indenlandske Efterretninger. Kiøbenhavn, den 27 Maj. Løverdagen den 25 Mai gav Hr. Baron Didelot, Hs. Majestæt Keiseren af Frankrigs, Kongen af Jtaliens overordentlige Gesandt og befuldmægtiget Minister ved det danske Hof, en Fest paa det herværende Kongelige Theater, til Høitideligholdelse af Kongen af Roms Fødsel. Det Jndre af Theatret var forvandlet til en stor Balsal, decoreret i den reneste Stil og udziret paa det prægtigste. Salens Baggrund, som var afskaaret ved en Colonade, indeholdt et Forfriskningsværelse og Cabinettet til at spille i. Et Gallerie forbandt Salen med det Kongelige Giet huus, hvis Værelser vare decorerede med Smag og Kunst, og saavel de som Opgangen vare paa det smagfuldeste prydede med Blomster. J disse Værelser holdtes Aftentaffet. Det Kongelige Taffel paa 30 Couverts var dækket i Baggrunden, af den store Sal, som var simpelt men skiønt decoreret. J samme var Panharmonicon opstillet, der tiente til Taffelmusik. Kongens Lænestoel var anbragt under et Slags Telt, hvorover Faner med Frankrig, Østerrigs og Danmark Vaabener viede. Ved dette Taffel spiste, foruden den Kongelige Familie, Statsministrene, det diplomatiske Corps og de meest udmærkede Personer. To andre Tafler, hvert paa 30 Couverts, vare ligeledes dækkede der til de anseeligste Personer ved Hoffet. Damerne af Selskabet spiste i adskillige andre Værelser, efter de blandt dem uddeelte Billetter, og hver Værelse bar en Muses Navn. Kavalererne fandt dækkede Borde i nederste. Der var altsaa allene Bundterad ved Kongens Taffel. En Decoration med Lamper og Jldgryder prydede Giethuusets og Skuespilhusets Forsider; det skiønneste ved Jlluminationen var Gudinden Roma i Transparent, malet af Lorenzen. Andre Decorationer, saasom de Franske, Østerrigske og Danske Vaabener fandtes paa den skiønne ved Giet husets Indgang anbragte Bygning, hvis Tegning ligesom Balsalens var af Professor Magens. Det indbudne Selskab, som bestod af omtrent 580 Personer, var samlet Kl. 9 om Aftenen. Deres Majestæter og hele den Kongelige Familie begave sig kort efter derhen, og modtoges af Hr. Baron og Frue Baronesse Didelot og den franske Legation. Hs. Majestæt Kongen, som bar Æreslegionens store Ørn, aavnede Ballet med Frue Baronesse Didelot, Baron Didelot, med Hendes Kongl. Høihed Kronprindsessen, Hs. Høihed Prinds Christian med Madame Didelot la Ferre. Ballet vedvarede til Kl. 2. Udsøgte Forfriskninger omdeeltes i Overflødighed; ogsaa Tilskuerne i de to øverste Etager paa Theatret bragdes Forfriskninger. Da Taffelet aabnedes begav Hs. Majestæt Kongen, (Hs. Majestæt Dronningen havde forladt Balle omtrent Kl. 12) hele Hoffet og det øvrige Selskab sig til Tafselsalene, Hs. Majestæt Kongen førte Frue Baronesse Didelo- og Baron Didelot Hs. Kongl. Høihed Kronprindsessen. Beværtningen var saa prægtig, som man ved en Fest i en saadan Anledning kunde vente den. - Hs. Majestæt Kongen udbragde under Kanonernes Torden, Hs. Majestæt Keiseren, af Frankrigs, Hs. Majestæt Keiserindens og Hs. Majestæt Kongen af Roms Skaaler; Baron Didelot Deres Majesta ters Kongens og Dronningens af Danmark og Hs. Kongel. Høihed Kronprindsessens. Da Hs. Majestæt derpaa udbragt de Baron Didelots Sundhed, udbragde Baronen igien Velgierningens og Erkiendtlighedens Skaal. - Ballet aabnedes paa nye Kl. 4 og varede til Kl. 7 om Morgenen da Hs. Majestæt Kongen forlod Selskabet efter at have bevidnet Hr. Baron og Frue Baronesse Didelot den meest smigrende Tilfredshed. - Den 26 om Aftenen gaves Fyrværkerie paa Nørrefælled i samme Anledning. Det afbrændte Kl. 10 ved de Kongl. Herskabers Ankomst, i Overværelse af en overordentlig Mængde Tilskuere, og varede omtrent 2 Timer. For de Kongel. Herskaber vare Tælte opreiste, for de øvrige Jndbudnes Beqvemmelighed var der sørget ved afpælede Pladse og indsatte Bænke, og for de Uindbudnes Magelighed og Sikkerhed var der ligeledes sørget ved mangehaande Foranstaltninger. -J Anledning af samme Høitid har fremdeles Hr. Baron Didelot skiænket en Gave af 5000 Rdlr. til det kiøbenhavnske Fatligvæsen. Af denne Gave uddeeltes til dem, som nyde Understøttelse, Mad og Drikke fra Fattigvæsenet. (Statstid.)